b'\n_START_ARTICLE_\nTime Sharing Option\n_START_PARAGRAPH_\nTime Sharing Option (TSO) \xc3\xa9s l\'int\xc3\xa8rpret de comandes, interactiu i opcional en temps compartit per la l\xc3\xadnia de sistemes operatius dels mainframes o ordinadors centrals IBM (des d\'OS/MVT a MVS i OS/390 a l\'actual z/OS). Les primeres versions van sorgir a principis de l\'any 1960; l\'\xc3\xbaltima a l\'octubre de 2005, tenint m\xc3\xa9s de 45 anys de revisions._NEWLINE_Compleix el mateix objectiu que les sessions de connexi\xc3\xb3 utilitzades per usuaris d\'unix. En temps compartit significa que m\xc3\xbaltiples persones poden accedir alhora al MVS per\xc3\xb2 cada una no \xc3\xa9s conscient que el sistema operatiu est\xc3\xa0 sent accedit per m\xc3\xa9s usuaris - aix\xc3\xad sembla que cada usuari del TSO \xc3\xa9s l\'\xc3\xbanic usuari del sistema._NEWLINE_Normalment el TSO \xc3\xa9s utilitzat pels administradors dels ordinadors centrals i els programadors perqu\xc3\xa8 et proveeix: d\'un editor; et permet llen\xc3\xa7ar tasques batch; et notifica de la seva finalitzaci\xc3\xb3 i et permet veure\'n els resultats sense esperar informes impresos; depuradors per alguns llenguatges de programaci\xc3\xb3 utilitzats en el System/360 i altres ordinadors centrals IBM. Per\xc3\xb2 IBM i altres companyies han prove\xc3\xaft aplicacions per c\xc3\xb3rrer amb TSO, per exemple la base de dades DB2._NEWLINE_El nom "Time Sharing Option" deriva del fet aquest, quan va ser introdu\xc3\xaft originalment els anys 1960, time-sharing era considerada una caracter\xc3\xadstica opcional, i per tant el TSO era ofert com una caracter\xc3\xadstica especial de l\'OS/MVT. Va esdevenir una pe\xc3\xa7a est\xc3\xa0ndard del sistema operatiu dels ordinadors centrals IBM amb la introducci\xc3\xb3 del MVS l\'any 1974._NEWLINE_TSO interacciona amb els usuaris en mode l\xc3\xadnia a l\xc3\xadnia, a pantalla completa, mode \'menu-driven\'. En el m\xc3\xa8tode l\xc3\xadnia a l\xc3\xadnia, els usuaris entren les diferents ordres teclejant-les en el teclat, tot seguit el sistema interpreta les ordres, i mostra la resposta en el monitor del terminal. Per\xc3\xb2 actualment la majoria de la interactivitat amb els ordinadors centrals es realitza mitjan\xc3\xa7ant el ISPF que permet una interaccion basada en men\xc3\xbas; la combinaci\xc3\xb3 \xc3\xa9s coneguda com a TSO/ISPF. TSO tamb\xc3\xa9 \xc3\xa9s capa\xc3\xa7 de proveir un entorn semblant al Unix en l\'OS/390 i z/OS mitjan\xc3\xa7ant UNIX System Services Shell, amb ISPF o sense.'